Document ID: /roh_data/filtered/fineweb-2-filterrobots_roh.jsonl.gz/20749

La festa da musica districutala en Surselva ch'avevss atgnamain gia gì l'onn passà vegn annullada er quest onn. En vista al svilup da la pandemia ed areguard al fatg che las musicas n'han betg pudì far emprovas, ha il comité d'organisaziun decis da desister da la festa.
La festa da musica districtuala fiss oriundamain stada planisada il matg passà ensemen cun la festa da giubileum da 100 onns da la Societad da musica da Vignon. Dad anc ina giada spustar la festa na saja betg previs, hai num en la communicaziun. La societad da musica da Vignon vegnia però a festivar ses giubileum il 2022.